Panayiotou se 'vriendin' gaan glo in moordverhoor getuig | Maroela Media
Panayiotou se 'vriendin' gaan glo in moordverhoor getuig
Chanelle Coutts, 'n vrou wat met die moordbeskuldigde Christopher Panayiotou verbind word, gaan glo vir die staat getuig tydens sy hofsaak.
Panayiotou staan tereg op aanklag dat hy saamgesweer het om sy vrou Jayde, te vermoor, en sal Woensdag in die hof verskyn in verband met sy voortslepende aansoek om borgtog.
Coutts is 'n assistentbestuurder by Algoapark OK-kruidenierswarewinkel, wat deur Panayiotou bestuur word en waarin hy 'n 10% aandeel het.
Danie Gouws, prokureur van Port Elizabeth, het bevestig hy is aangestel om na Coutts se belange om te sien en hy is in kennis gestel dat sy 'n staatsgetuie sal wees. "Dis baie belangrik om 'n onderskeid te tref," het Gouws verduidelik. "Sy is nie 'n artikel 204-getuie, dit wil sê 'n getuie wat deel is van die misdaad en nou as staatsgetuie optree in ruil vir 'n ligter vonnis nie, maar dit is eerder 'n geval waar die staatsaanklaer aangedui het dat sy moontlik geroep sal word om tydens die hofsaak vir die staat te kom getuig."
Gouws het ook aangedui dat hy sake oor siviele laster vir Coutts sal ondersoek, ná bewerings dat sy en Panayiotou 'n buite-egtelike verhouding gehad het.
Volgens hom sal Coutts nie Woensdag die aansoek om borgtog bywoon nie, maar 'n verteenwoordiger van sy firma sal teenwoordig wees om seker te maak dat haar belange beskerm word.
In Panayiotou se verklaring wat verlede week aan die hof voorgehou is tydens sy aansoek om borgtog, het hy na Coutts, in haar kapasiteit as assistentbestuurder verwys en gesê sy is onder omstandighede gedwing om verlof te neem. Hy het gesê Coutts is onder erge druk geplaas toe die polisie haar ondervra het en is telefonies met geweld gedreig en deur lede van die publiek gedreig wat die winkel besoek het. "As gevolg van hierdie dreigemente en die ondervraging deur die polisie het sy 'n senu-ineenstorting gehad en sy kan my nie meer bystaan nie. Dit het die onderneming in selfs 'n groter penarie geplaas."
Bron: Derrick Spies, News24
Ennerdale-skoliere vas ná mesaanval
Tussen die lyne gelees kan hierdie 'n geval wees van 'n vrou wat deur omstandighede betrek is en nie deur opset.
Ja-nee, ek stem saam met Scalla en Asjas, hier kom behoorlik drama en al die vuil wasgoed gaan nou uitgegooi moet word. Daai goed wat agter toe deure en in die donker gebeur het waarvan niemand geweet het nie, gaan nou aangehoor word. En ja, jy karring nie met n getroude vrou of man nie, jy BLY weg. Sy het geweet dis verbode terrein, en nou was daar n moord gepleeg dat hulle twee nou hulle "geluk" kon hê. Sekerlik het sy nie geweet die mannetjie se kop raas so nie, maar nou het n onskuldige vrou haar lewe verloor.… Lees meer »
Voordat almal die skelmpie kruisig…..sy het geweet hy is getroud, korrek, maar hy kon haar net sowel heuning om die mond gesmeer het met beloftes van egskeiding en 'n toekoms saam ens. Die liefde is blind en kon sy moontlik nie voorsien het dat hy heeltemal die dam onder die eend se bas uit gaan ruk en sy vrou laat vermoor nie. Het sy geweet van die dobbelskuld of het sy net geweet wat hy wou hê sy moes weet en glo? Dis soms jammer dat die wettige vrou en skelmpie nie 'n gesprek of twee kan hê oor die… Lees meer »
Shame nou wil madam vir die staat getuig. Sy is seker bang sy gaan ook tronk toe. Het niks gevoel toe sy met 'n ander vrou se man gelol het nie. Hoekom is sy nou bang. Wie dink sy moet nou vir haar iets voel. Al die hartseer wat sy vir daardie onskuldige vrou veroorsaak het, het haar nie gepla nie. Die spreekwoord sê: Die wiel draai en sussie daardie wiel het nou vir jou gedraai. Nou kom die pyn na jou toe. Vat dit , jou huweliks opbreker, dit kom jou toe.